વરસાદમાં બધા અંગ નાચતા હોય છે, વરસાદ નાચવાનો તહેવાર છે, એ ગાવાનો તહેવાર છે, વરસાદ રડવાનો તહેવાર છે, કારણ કે આ પ્રેમનોં તહેવાર છે. રડવું એટલે કોઈ કારણે રડવાનુ નહિ. વરસાદ એ એવી પળોની રચના કરતો હોય છે, કે આંસુ કારણ વિના જન્મ લેવા લાગે. એને કોઈ દર્દની જરુર ના હોય. એને બસ ફ્લેશબેકની જરુર પડે. બાકી વરસાદનો ટાઢો પવન જ રુંવાટા ઉભા કરવા કાફી છે. વરસાદ એ સૂર્યની વિદાય નથી એ સંતાકુકડી છે. કારણ કે કુદરતને એક સ્થિતી ગમતી નથી. એ ઠંડથી કંટાળે એટલે પોતાનું શરીર શેકવા ઉનાળો લઇ આવે, એને બફારો થાય એટલે ન્હાવા માટે વરસાદ લઈ આવે. કુદરત ડાયનામીક છે.